KCE วิ่งฉิว 4% รับข่าวแจกปันผล 1.10 บ./หุ้น โบรกฯ แนะ “ซื้อ” เคาะเป้า 80 บ.
KCE วิ่งฉิว 4% รับข่าวแจกปันผล 1.10 บ./หุ้น โบรกฯ แนะ “ซื้อ” เคาะเป้า 80 บ. โดยล่าสุด ณ เวลา 10.17 น. อยู่ที่ระดับ 72 บาท เพิ่มขึ้น 2.75 บาท หรือ 3.97% สูงสุดที่ระดับ 72.75 บาท ต่ำสุดที่ระดับ 71.50 บาท มูลค่าการซื้อขาย 119.48 ล้านบาท
14 มี.ค. 2561

ผู้สื่อข่าวรายงานว่า ราคาหุ้น บริษัท เคซีอี อีเลคโทรนิคส์ จำกัด (มหาชน) หรือ KCE ณ เวลา 10.17 น. อยู่ที่ระดับ 72 บาท เพิ่มขึ้น 2.75 บาท หรือ 3.97% สูงสุดที่ระดับ 72.75 บาท ต่ำสุดที่ระดับ 71.50 บาท มูลค่าการซื้อขาย 119.48 ล้านบาท

โดยปัจจัยที่ส่งผลให้ราคาหุ้นปรับตัวขึ้นแรงในวันนี้ คาดว่ามาจากการที่บริษัทแจ้งการพิจารณาจ่ายปันผลเป็นเงินสดอัตรา 1.10 บาท/หุ้น ขึ้นเครื่องหมาย XD วันที่ 26 มี.ค. 61 กำหนดจ่าย 9 พ.ค. 61 พร้อมทั้งจะเปลี่ยนแปลงมูลค่าที่ตราไว้ (พาร์) เหลือหุ้นละ 0.50 บาท จากเดิมหุ้นละ 1 บาท โดยการเปลี่ยนแปลงพาร์ครั้งนี้จะไม่ทำให้ทุนจดทะเบียนของบริษัทเปลี่ยนแปลงไปแต่อย่างใด
ขณะที่บทวิเคราะห์หลักทรัพย์ บล.เคทีบี (ประเทศไทย) แนะนำ “ซื้อ” หุ้น KCE ให้ราคาเหมาะสมที่ 80 บาท โดยมองว่ากลุ่มอิเล็คทรอนิกส์ปรับตัวขึ้นมามากในช่วงวานนี้ คาดส่วนนึงมาจากที่สหรัฐฯ จะมีการขึ้นภาษีกับทางจีนนำโดยกลุ่มเทคโนโลยีและสื่อสาร ส่งผลให้คาดการณ์ volume การขายไปยังสหรัฐฯ จากไทยเพิ่มขึ้น พร้อมทั้งมีประเด็นแตกพาร์ด้วย